**ΠΡΟΚΗΡΥΞΗ – ΑΝΑΚΟΙΝΩΣΗ**

**ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**«Θρόμβωση και Αντιθρομβωτική Αγωγή»**

Το Τμήμα Ιατρικής της Σχολής Επιστημών Υγείας του Πανεπιστημίου Θεσσαλίας, ανακοινώνει την έναρξη υποβολής αιτήσεων για το ακαδημαϊκό έτος 2019-2020 του Μεταπτυχιακού Προγράμματος Σπουδών (ΜΠΣ) με τίτλο: «**Θρόμβωση και Αντιθρομβωτική Αγωγή**», το οποίο οδηγεί στην απονομή αντίστοιχου Διπλώματος Μεταπτυχιακών Σπουδών (ΔΜΣ) και διέπετε από τον Κανονισμό Μεταπτυχιακών Σπουδών του Πανεπιστημίου Θεσσαλίας.

Το Π.Μ.Σ. έχει ως αποστολή να καλλιεργεί και να προάγει με την ακαδημαϊκή και εφαρμοσμένη διδασκαλία και έρευνα, την υψηλού επιπέδου εκπαίδευση ερευνητών και επαγγελματιών υγείας στον προληπτικό έλεγχο, την διάγνωση και θεραπεία της θρόμβωσης, αλλά και στην ενδελεχή γνώση των διάφορων αντιθρομβωτικών φαρμάκων, στην χρήση τους και στην αντιμετώπιση των επιπλοκών τους. Να παρέχει στους Διπλωματούχους του τα απαραίτητα εφόδια που θα τους εξασφαλίσουν την άρτια κατάρτισή τους για την ακαδημαϊκή επιστημονική και ερευνητική τους σταδιοδρομία τους διεθνώς.

Στο ΜΠΣ γίνονται δεκτοί ως Μεταπτυχιακοί Φοιτητές (ΜΦ) πτυχιούχοι Τμημάτων Ιατρικής των Σχολών Επιστημών Υγείας των ΑΕΙ της ημεδαπής ή ομοταγών ιδρυμάτων της αλλοδαπής καθώς και πτυχιούχοι λοιπών συναφών με το αντικείμενο του Προγράμματος τμημάτων πανεπιστημίων και ΑΤΕΙ.

Η χρονική διάρκεια σπουδών για την απονομή του Διπλώματος Μεταπτυχιακών Σπουδών (ΔΜΣ) ορίζεται σε τρία (3) εξάμηνα, με έναρξη τον Φεβρουάριο του 2019. Τα δίδακτρα του ΜΠΣ ανέρχονται σε 750 ευρώ για τα πρώτα δύο εξάμηνα και 500 ευρώ για το τελευταίο/τρίτο εξάμηνο.

Υποτροφία για εκπόνηση Διδακτορικής Διατριβής στο Τμήμα Ιατρικής του Πανεπιστημίου Θεσσαλίας, δίδεται σε έναν εκ των αριστευσάντων φοιτητών με κριτήριο τη βαθμολογία του με την προϋπόθεση ότι θα ολοκληρώσει τις σπουδές του κανονικά με το πέρας του κύκλου σπουδών που αρχικά συμμετείχε. Το ποσό της υποτροφίας ανέρχεται στα 2.000€.

Για την απόκτηση του Διπλώματος Μεταπτυχιακών Σπουδών οι φοιτητές/τριες οφείλουν να συγκεντρώσουν 90 Πιστωτικές Μονάδες (ECTS) συνολικά, από την παρακολούθηση και εξέταση καθώς και από την εκπόνηση μεταπτυχιακής διπλωματικής εργασίας. Οι φοιτητές/τριες οφείλουν να παρακολουθήσουν εννέα (9) υποχρεωτικά μαθήματα. Τα μαθήματα του ΜΠΣ πραγματοποιούνται μία (1) φορά το μήνα Παρασκευή απόγευμα και Σάββατο. Η γλώσσα διδασκαλίας του ΜΠΣ είναι η Ελληνική και η Αγγλική. Η γλώσσα εκπόνησης διπλωματικής εργασίας μπορεί να είναι τόσο η Ελληνική όσο και η Αγγλική.

Η επιλογή των φοιτητών στο ΜΠΣ γίνεται κατόπιν αξιολόγησης των παρακάτω δικαιολογητικών:

1. **Αίτηση Συμμετοχής (στην ιστοσελίδα του ΜΠΣ)**
2. **Αναλυτικό βιογραφικό σημείωμα (σύμφωνα με υπόδειγμα που θα βρείτε στην ιστοσελίδα του ΜΠΣ)**
3. **Αντίγραφο πτυχίου ή βεβαίωση ότι ο υποψήφιος εκπλήρωσε τις εκπαιδευτικές του υποχρεώσεις. Στις περιπτώσεις πτυχιούχων πανεπιστημίων της αλλοδαπής συνυποβάλλεται πιστοποιητικό αναγνώρισης από ΔΟΑΤΑΠ**
4. **Αντίγραφο Αναλυτικής Βαθμολογίας**
5. **Επιστημονικές δημοσιεύσεις, διακρίσεις, και αποδεικτικά ερευνητικής δραστηριότητας (εάν υπάρχουν)**
6. **Αποδεικτικά επαγγελματικής εμπειρίας (εάν υπάρχουν)**
7. **Δύο συστατικές επιστολές**
8. **Φωτοτυπία δύο όψεων της αστυνομικής ταυτότητας**
9. **Αποδεικτικό γνώσης ξένων γλωσσών επίσημα μεταφρασμένο**
10. **Δύο φωτογραφίες ταυτότητας ή μία ηλεκτρονική φωτογραφία**

\* Σημειώστε ότι θα χρειαστεί να προσκομίσετε τα πρωτότυπα εντός τριών (3) ημερών εάν ζητηθούν

**ΑΙΤΗΣΕΙΣ ΜΕ ΕΛΛΙΠΗ ΣΤΟΙΧΕΙΑ ΔΕ ΘΑ ΓΙΝΟΝΤΑΙ ΔΕΚΤΕΣ**

Προθεσμία Υποβολής Αιτήσεων: 15 Οκτωβρίου έως 30 Νοέμβριος 2018

(ηλεκτρονικά ή με σφραγίδα ταχυδρομείου ή απόδειξη courier)

Ανακοίνωση αποτελεσμάτων: 16 Δεκεμβρίου 2018

Για περισσότερες πληροφορίες, οι ενδιαφερόμενοι καλούνται να ανατρέξουν στην ιστοσελίδα: [www.med.uth.gr/pms.vasc.thrombosis](http://www.med.uth.gr/pms.vasc.thrombosis) ή να απευθυνθούν στη Γραμματεία:

Τηλ: 241 350 1739 (Δευτέρα - Παρασκευή, 10:00-14:00)

Fax: 241 350 1739

e-mail: [msc.vasc.thrombosis@gmail.com](mailto:msc.vasc.thrombosis@gmail.com)

Διεύθυνση: Γραμματεία ΜΠΣ

Αγγειοχειρουργική Κλινική

Α’ πτέρυγα, 3ος όροφος

Π.Γ.Ν. Λάρισας

Μεζούρλο, 41110, Λάρισα

Μιλτιάδης Ματσάγκας

Καθηγητής Αγγειοχειρουργικής

Διευθυντής του Μεταπτυχιακού Προγράμματος Σπουδών